CELEX: 62014TA0590
Language: el
Date: 2016-05-12 00:00:00
Title: Υπόθεση T-590/14: Απόφαση του Γενικού Δικαστηρίου της 12ης Μαΐου 2016 – Zuffa κατά EUIPO (ULTIMATE FIGHTING CHAMPIONSHIP) [Σήμα της Ευρωπαϊκής Ένωσης — Αίτηση καταχωρίσεως λεκτικού σήματος της Ευρωπαϊκής Ένωσης ULTIMATE FIGHTING CHAMPIONSHIP — Απόλυτοι λόγοι απαραδέκτου — Έλλειψη διακριτικού χαρακτήρα — Περιγραφικός χαρακτήρας — Απόκτηση διακριτικού χαρακτήρα διά της χρήσεως — Υποχρέωση αιτιολογήσεως — Ενδιαφερόμενο κοινό — Άρθρο 7, παράγραφος 1, στοιχεία β' και γ', και παράγραφοι 2 και 3, και άρθρο 75 του κανονισμού (ΕΚ) 207/2009]

27.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 232/11
            
         Απόφαση του Γενικού Δικαστηρίου της 12ης Μαΐου 2016 – Zuffa κατά EUIPO (ULTIMATE FIGHTING CHAMPIONSHIP)
   (Υπόθεση T-590/14) (1)
   
   ([Σήμα της Ευρωπαϊκής Ένωσης - Αίτηση καταχωρίσεως λεκτικού σήματος της Ευρωπαϊκής Ένωσης ULTIMATE FIGHTING CHAMPIONSHIP - Απόλυτοι λόγοι απαραδέκτου - Έλλειψη διακριτικού χαρακτήρα - Περιγραφικός χαρακτήρας - Απόκτηση διακριτικού χαρακτήρα διά της χρήσεως - Υποχρέωση αιτιολογήσεως - Ενδιαφερόμενο κοινό - Άρθρο 7, παράγραφος 1, στοιχεία β' και γ', και παράγραφοι 2 και 3, και άρθρο 75 του κανονισμού (ΕΚ) 207/2009])
   (2016/C 232/13)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Zuffa, LLC (Λας Βέγκας, Νεβάδα, Ηνωμένες Πολιτείες) (εκπρόσωποι: S. Malynicz, barrister, K. Gilbert και C. Balme, solicitors)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: P. Bullock)
   
      Αντικείμενο
   
   Προσφυγή κατά της αποφάσεως του δευτέρου τμήματος προσφυγών του EUIPO της 19ης Μαΐου 2014 (υπόθεση R 1425/2013-2), σχετικά με αίτηση καταχωρίσεως του σημείου ULTIMATE FIGHTING CHAMPIONSHIP ως σήματος της Ευρωπαϊκής Ένωσης.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του δευτέρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 19ης Μαΐου 2014 (υπόθεση R 1425/2013-2) καθόσον απορρίπτει την προσφυγή της Zuffa, LLC όσον αφορά τα ακόλουθα προϊόντα και υπηρεσίες:
               
                           —
                        
                        
                           «προεγγεγραμμένες κασέτες ήχου, δίσκους ηχογραφήσεων, δίσκοι οπτικής ανάγνωσης (CD), προεγγεγραμμένες κασέτες μαγνητοσκοπημένης εικόνας (βίντεο), δίσκοι λέιζερ βίντεο, ψηφιακοί βιντεοδίσκοι, ψηφιακοί δίσκοι πολλαπλών εφαρμογών (DVD), κλειδιά USB, σύμπυκνοι δίσκοι απλής ανάγνωσης (CD-ROM), προϊόντα τα οποία στο σύνολό τους αφορούν διοργανώσεις, εκδηλώσεις και προγράμματα συνδυασμένων πολεμικών τεχνών, κινηματογραφικές ταινίες με θέμα σχετικό με τις συνδυασμένες πολεμικές τέχνες», που εμπίπτουν στην κλάση 9·
                        
                     
                           —
                        
                        
                           «παροχή πληροφοριών για συνδυασμένες πολεμικές τέχνες μέσω των δικτύων πληροφορικής και ηλεκτρονικών επικοινωνιών, παροχή ειδήσεων και πληροφοριών στον αθλητικό τομέα, για προγράμματα γυμναστικής και για συνδυασμένες πολεμικές τέχνες μέσω των δικτύων πληροφορικής και ηλεκτρονικών επικοινωνιών», που εμπίπτουν στην κλάση 41.
                        
                     
         
               2)
            
            
               Απορρίπτει κατά τα λοιπά την παρούσα προσφυγή.
            
         
               3)
            
            
               Η Zuffa, LLC και το EUIPO φέρουν τα δικαστικά έξοδά τους.
            
         
      (1)  EE C 351 της 6.10.2014.